**Protokoll Sentralstyret 09/21**

**Norges Blindeforbund Ungdom**

**17.-19. September**

**Husveg 6, Sporgata 10**

**Til stades:** Leiar: Silje Solvang

Nestleiar: Ingvild Bye

3. Styremedlem: Tina Sleire Sandvik (referent)

4. Styremedlem: Nora Sulejmani

5. Styremedlem: Katrin Kvæl Hasselberg via Zoom (deltok ikkje under sak 93, 104 – 113, 115 – søndag)

1. Vara: Villiam Skauen

2. Vara: Henning Knudsen (deltok ikkje under sak 83, 84, 85, 91, 94, 97, 114, 99 – fredag)

Frå administrasjonen: Dagleg leiar - Irene Elise Hamborg

Frå administrasjonen: Organisasjonsrådggjevar - Vilde Adolfsen (Kun til stades under sak 93).

**Tidspunkt for møtet:**

Fredag 17.30-20.35

Laurdag 09.00-17.00

Søndag 09.20-13.00

Innhald

[SAK 083/21 Konstituering 4](#_Toc84880914)

[a) Økonomiansvarleg i styret 4](#_Toc84880915)

[b) Arbeidsutvalet 4](#_Toc84880916)

[c) Sekretær i styret 4](#_Toc84880917)

[d) Regionskontakt 5](#_Toc84880918)

[e) Kommunikasjonsansvarleg 5](#_Toc84880919)

[f) Representant for «Offensiv 2025» 5](#_Toc84880920)

[g) Landsstyret til Norges Blindeforbund 5](#_Toc84880921)

[h) Fagleg forbrukarråd syn, Statped 5](#_Toc84880922)

[i) Representant og vara til foreldreutvalet i Norges Blindeforbund 6](#_Toc84880923)

[j) Representant til digital konferanse om ungdom og punktskrift 6](#_Toc84880924)

[SAK 084/21 Godkjenning av innkalling og saksliste 6](#_Toc84880925)

[SAK 085/21 Forventningar for styreperioden 6](#_Toc84880926)

[SAK 086/21 Rutinar, fristar og kommunikasjon for styrearbeidet 6](#_Toc84880927)

[SAK 087/21 Styres ansvar 7](#_Toc84880928)

[SAK 088/21 Gjennomgang av strategiske dokumenter 7](#_Toc84880929)

[SAK 089/21 Trygg organisasjon 8](#_Toc84880930)

[SAK 090/21 Tryggleiksgruppa 8](#_Toc84880931)

[SAK 091/21 Orienteringar 9](#_Toc84880932)

[a) Representant til Unge funksjonshemma si generalforsamling 9](#_Toc84880933)

[b) Utforming på kollektiv transport 9](#_Toc84880934)

[c) Sjølvkøyrande buss 9](#_Toc84880935)

[d) DNT helg 9](#_Toc84880936)

[SAK 092/21 Kontoret Rundt 9](#_Toc84880937)

[SAK 093/21 Kommunikasjon 10](#_Toc84880938)

[SAK 094/21 NBfU i media og sosiale media 10](#_Toc84880939)

[SAK 095/21 Økonomi 11](#_Toc84880940)

[SAK 096/21 Budsjett 2022 11](#_Toc84880941)

[SAK 097/21 Høyringar hausten 2021 11](#_Toc84880942)

[a) Endringar universitets- og høgskulelova, fagskulelova og opplæringslova (frist 02. oktober) 11](#_Toc84880943)

[b) Tilgjengelegheitsdirektivet, og foreslått samarbeid med NBF (frist 07. oktober) 12](#_Toc84880944)

[c) Foreslått prosess for høyringa om nasjonal grunnstøtte (frist 11. oktober) 12](#_Toc84880945)

[d) Opplæringsloven og endringar i friskulelova (frist 20. desember) 12](#_Toc84880946)

[SAK 098/21 Prosjekt 12](#_Toc84880947)

[a) Samarbeid med Mental Helse Ungdom og NBfU #PsyktSett. Utnemne representant til faggruppa 12](#_Toc84880948)

[b) Andre 12](#_Toc84880949)

[SAK 099/21 Tilgjengeleg Munchmuseum 13](#_Toc84880950)

[SAK 100/21 Utvalg 13](#_Toc84880951)

[a) Interessepolitisk utvalg 13](#_Toc84880952)

[b) Internasjonalt utvalg 13](#_Toc84880953)

[SAK 101/21 Regionane Rundt 14](#_Toc84880954)

[a) Region Vest 14](#_Toc84880955)

[b) Region Sør 14](#_Toc84880956)

[c) Region Nord 14](#_Toc84880957)

[d) Region Innlandet 14](#_Toc84880958)

[e) Region Midt-Norge 15](#_Toc84880959)

[f) Region Aust 15](#_Toc84880960)

[SAK 102/21 Evaluering av Landsmøtet 2021 15](#_Toc84880961)

[SAK 103/21 Oppfølging av Landsmøtet 2021 16](#_Toc84880962)

[SAK 104/21 Tabu-konferansen 2021 17](#_Toc84880963)

[SAK 105/21 Mestringsleir 2021 17](#_Toc84880964)

[SAK 106/21 Utsjånad for ikkje sjåande 17](#_Toc84880965)

[SAK 107/21 Idrettskurs 2021 18](#_Toc84880966)

[SAK 108/21 Dansekurs 2022 18](#_Toc84880967)

[SAK 109/21 Spark VM 2022 18](#_Toc84880968)

[SAK 110/21 Tillitsvaldkonferansen 2022 19](#_Toc84880969)

[SAK 111/21 Landsmøtet 2022 19](#_Toc84880970)

[SAK 112/21 NBfU-konferansen 2022 19](#_Toc84880971)

[SAK 113/21 Goalballturnering 2022 19](#_Toc84880972)

[SAK 114/21 Digitale arrangement 20](#_Toc84880973)

[a) Alias-kveld 20](#_Toc84880974)

[b) Studie og karrierekveld 20](#_Toc84880975)

[c) Hjelpemiddelsentralen snakkar om hjelpemiddel 20](#_Toc84880976)

[d) Digital gamingkveld 20](#_Toc84880977)

[e) Å vere synshemma forelder 20](#_Toc84880978)

[f) Debattkveld 20](#_Toc84880979)

[g) Førjulskveld 21](#_Toc84880980)

[h) Quiz 21](#_Toc84880981)

[SAK 115/21 Datoplan 2021/2022 21](#_Toc84880982)

# SAK 083/21 Konstituering

Leiar opnar møtet med å ønskje velkommen til det nye styret. Alle introduserer seg og fortel litt om seg sjølv, så nokre medlem er nye. Vidare fortel ho om forventningane for styreperioden og dei ulike ansvarsområda, supplert av Irene Elise.

## Økonomiansvarleg i styret

Dagleg leiar Irene Elise fortel kort om oppgåvene og ansvaret til økonomiansvarleg og samarbeidet med dagleg leiar.

**Vedtak:** Ingvild Bye veljast som økonomiansvarleg i styret.

## Arbeidsutvalet

Det blir fortald om jobben til Arbeidsutvalet.

**Vedtak**: Silje Solvang, Ingvild Bye og Tina Sleire Sandvik veljast som medlem av AU.

## Sekretær i styret

Silje orienterer om jobben som sekretær, og oppgåvefordelinga mellom sekretær og administrasjonen.

Vedtak: Tina Sleire Sandvik veljast som sekretær for styret.

## Regionskontakt

Det blir foreslått å dele regionane mellom styremedlemmane i staden for å ha ein regionskontakt, som har vore praktisert forgje år. Styret diskuterer seg i mellom, og regionane blir fordelt slik:

Region Aust – Tina Sleire Sandvik

Region Sør – Nora Sulejmani

Region Vest – William Skauen

Region Nord – Ingvild Bye

Region Midt-Noreg – Henning Knudsen

Region Innlandet – Katrin Kvæl Hasselberg

## Kommunikasjonsansvarleg

Kommunikasjonsansvarleg har ansvaret for NBfU i media og sosiale media, og samarbeider mykje med organisasjonsrådgjever Vilde Adolfsen frå administrasjonen. Saman utarbeidar dei blant anna årshjul for kommunikasjon.

**Vedtak**: Nora Sulejmani veljast som kommunikasjonsansvarleg.

## Representant for «Offensiv 2025»

«Offensiv 20205» er eit prosjekt som går ut på å gjere Blindeforbundet meir attraktivt for alle synshemma, ikkje berre for blinde. Då det er inntrykk av at mange tenkjer det berre er for blinde. Dagleg leiar Irene Elise informerer grundig om prosjektet og kva som krevjast.

**Vedtak:** Nora Sulejmani veljast som representant.

## Landsstyret til Norges Blindeforbund

**Vedtak:** William Skauen veljast som observatør. Tina Sleire Sandvik er vara.

## Fagleg forbrukarråd syn, Statped

Silje orienterer om oppgåver for representasjonen. Spørsmålet om vi skal halde fram med ein representant i dette utvalet blir diskutert. Det blir til slutt foreslått at representanten berre deltek på sakar relevant for NBfU, då det er viktig at våre meiningar kjem fram sjølv om dei har liten påverknad.

**Vedtak**: Styret skal høyre med Interessepolitisk utval om nokon ønskjer vere representant og vara for fagleg brukarråd syn i Statped.

## Representant og vara til foreldreutvalet i Norges Blindeforbund

Dagleg leiar Irene Elise informerer om foreldreutvalet.

**Vedtak**: Katrin Kvæl Hasselberg veljast som representant og Henning Knudsen veljast som vara.

## Representant til digital konferanse om ungdom og punktskrift

I Desember 2020 vedtok NBfU å samarbeide med Offentleg Utval for Punktskrift om ein digital konferanse om ungdom og punktskrift. Konferansen skal haldast den 20. november. Tidlegare representant frå NBfU har trekt seg og styret diskuterer moglege kandidatar. Silje har vore i dialog med arbeidsgruppa, som har yta ønskje om to representantar frå NBfU. Det einast om å spørje medlem utanfor styret.

**Vedtak:** Det skal spørjast medlem utanfor styret om å delta i arbeidsgruppa til den digitale konferansen om ungdom og punktskrift.

# SAK 084/21 Godkjenning av innkalling og saksliste

**Vedtak:** Innkalling og saksliste godkjennast.

# SAK 085/21 Forventningar for styreperioden

Styret tar ein runde der kvar enkelt fortel om sine forventningar og anna til kommande styreperiode.

**Vedtak:** Saken tas til orientering.

# SAK 086/21 Rutinar, fristar og kommunikasjon for styrearbeidet

Ingvild opnar saken og det diskuterast ulike kommunikasjonskanalar og fristar. WhatsApp skal brukast til småting medan e-post skal brukast til større saker. Alle dokument skal leggast i Dropbox. Ingvild foreslår Trello i enkelte prosjekt. Svarfrist på sakar er innan eit døgn (så raskt som mogleg ved hastesak). Sakspapir til styremøta skal sendast ut fjorten dagar før møte så sant dette er mogleg. Møteprotokoll skal vere ferdig innan fjorten dagar etter møtet, og siste moglegheit for tilbakemelding og endring skal vere ei veke etter at protokollen er send til styret.

Silje orienterer om kva for sakar som treng svar når og kva som er til orientering. Ingvild utfordrar styret til å ta på seg nye oppgåver ein ikkje har gjort før og til hjelpe kvarandre. Det er viktig å be om hjelp og spør dersom ein lurar på noko. Ein open kommunikasjon gjev eit godt styre. Ein skal alltid gje beskjed ved fråvær.

**Vedtak:** Styret skal bruke WhatsApp, E-post og Dropbox til kommunikasjon. Trello kan brukast der det trengs. Sakspapira til styremøta skal sendast ut fjorten dagar før møtet, protokoll skal sendast ut til styret seinast fjorten dagar etter møtet, og siste frist for endringar og tilbakemeldingar før offentleggjering er ei veke etter utsend protokoll til styret.

# SAK 087/21 Styres ansvar

Margrete Bjørge Katanasho, nestleiar i LNU, held kurs i styret sitt ansvar. Ho startar med å informere om LNU, og med å ha ein open samtale om kvifor vi har et styre. Vidare snakkar ho rundt det å tenkje på organisasjonen sitt formål i vurdering av sakar, samt styret sitt ansvar for ulike oppgåver. Styret er bitta til målplan, og den kan berre unnvikast dersom den bryt med norsk lov. Det blir snakka om dei ulike lovene som gjeld for NBfU, habilitet hos styremedlemmane og deira personlege ansvar, samt økonomistyring og andre organisatoriske oppgåver. Margrete avsluttar med å anbefale nokre podcastar for dei som ønskjer meir informasjon rundt styrearbeid.

**Vedtak:** Sakten tas til orientering.

# SAK 088/21 Gjennomgang av strategiske dokumenter

Silje opnar diskusjon rundt personalhandboka, dagleg leiar instruks, styreinstruks, etiske retningslinjer og politiske retningslinjer. Det diskuterast ulike forslag til endring av personalhandboka. Der i blant er det forslag om å skrive meir grundig under punktet om varsling via tenestegang då den er litt utydeleg. Og forslag om å stryke motstridande setning under første del, nest siste kulepunkt. Dagleg leiar Irene Elise skriv om dokumentet og personalhandboka blir vedtatt med omskrivinga. Styret snakkar rundt dei andre strategiske dokumenta, men har ingen store endringsforslag. Dei blir vedteke.

**Vedtak:** Dokumenta blir vedteke.

# SAK 089/21 Trygg organisasjon

Saken opnast med diskusjon rundt dei utarbeida trygge retningslinjene. Det vurderast ulike løysingar for varslinsutvalet. Deriblant å opprette eit varslingsutval med begrensa mandat. Samtidig skal det sendast inn eit vedtektsendringsforslag som anten spesifiserer varslingsutvalet sitt mandat eller legge til vurdering av suspensjon og lignande under Sentralstyret Det diskuterast og å endre på mandatet til tryggleiksgruppa kontra eit heilt nytt varslingsmandat. Styret einast om å sette ned ei gruppe som skal tilpasse mandatet til varslingsutvalet og utarbeide vedtektsendringsforslag. Gruppa skal rådføre seg med Magnus Kroken og Lena Gimse for å få klarheit i intensjonen ved utvalet, då dei utforma retningslinjene. William, Henning og Katrin skal arbeide med dette.

**Vedtak:** Det settast ned ei gruppe beståande av Henning Knudsen, William Skauen og Katrin Kvæl Hasselberg, for arbeide med å tilpasse mandatet til varslingsutvalet, samt å jobbe med vedtektsendringsforslag.

# SAK 090/21 Tryggleiksgruppa

Vi opnar saken med å diskutere kor mange tryggleiksgruppemedlem som trengs på to av dei kommande arrangementa. Det blir bestemt at det berre er behov for eit medlem då vi og ønskjer ein ledsagar som passar til arrangementet sitt tema.

Vidare ønskjer styret å sjå på mandatet til Tryggleiksgruppa. Silje har laga utkast med utgangspunkt frå det gamle mandatet. Det blir diskutert rundt om det skal vere lov med kjærasteforhald eller nær familierelasjon mellom nokon i Sentralstyret og nokon i Tryggleiksgruppa. Det diskuterast både for og i mot, og det er fleire forslag som leggast fram. Styret einast til slutt om at eit tryggleiksgruppemedlem og eit sentralstyremedlem ikkje kan ha eit kjærasteforhald eller nær familierelasjon, og at det skal inn i det nye mandatet.

Forslag om ulike endringar til utkastet blir diskutert og vedtatt. Styret ønskjer med det nye mandatet å tydeleggjere Tryggleiksgruppa sin eoppgåver og pliktar, samt skape ein tydeleg og god kommunikasjon. Det skal og innkallast til eit møte med Tryggleiksgruppa raskt for å starte den nye perioden saman, diskutere det nye mandatet, få innspel og snakke om arrangement. Kontoret kallar inn til møtet.

**Vedtak:** Det nye mandatet blir vedtatt. Det blir innkalt til møte med Tryggleiksgruppa og medlemmane blir spurd om gjenval.

# SAK 091/21 Orienteringar

## Representant til Unge funksjonshemma si generalforsamling

Ingvild opnar saken og fortel om Unge Funksjonshemma, og om at vi kan ha tre delegater og ein observatør på deira generalforsamling som i år arrangerast digitalt. Det einast om å spørje medlem utanfor styre til å representere NBfU. Silje tek ansvar for dette. Vidare melder Tina og Nora seg som delegatar.

## Utforming på kollektiv transport

Dagleg leiar Irene Elise informerer om kontakt fra Sogn og Fjordane som ønskjer samarbeid med NBfU. Det einast om å ha eit møte med vedkommande for å diskutere vidare samarbeid. Kontoret fungerer som bindeledd.

## Sjølvkøyrande buss

Silje orienterer om sjølvkøyrande buss i Drammen som vi planlegg å sjekke ut om ikkje lenge.

## DNT helg

Silje, Maren og Vegard saman med dagleg leiar Irene Elise drog på DNT helg for å observere eit av deira kurs. Dette var å kunne gje tilbakemeldingar til DNT, då dei ønskja å bli meir tilgjengeleg for alle. Dei deltok på kurset utan noko ekstra tilrettelegging for å få ein skikkeleg utredning av kursa. DNT dekka utgiftene. Representantane våre opplevde dette som eit positivt møte og lærte mykje om friluftsliv, nyttige tips og triks. DNT var og veldig nøgd og vil fortsette samarbeidet framover.

**Vedtak.** Sakane tas til orientering.

# SAK 092/21 Kontoret Rundt

Dagleg leiar Irene Elise opnar med eit detaljert innlegg om ansvar og ulike oppgåver innan administrasjonen som no består av to fast ansette i 100% stilling. Dei fordelar nokre av oppgåvene ut i frå kva kvar av dei er gode på. Vilde har ansvar for kommunikasjon og sosiale media. Medan dagleg leiar deltar i det internasjonale utvalet. Begge bidreg på det interessepolitiske. Vidare fortel daglig leiar om kontakten med NBF, regionane, samarbeidspartnerar og potensielle samarbeidspartnerar. Kontoret har og ansvar for å følgje med på politiske prosessar, i tillegg til oppgåver frå styret og innsending av ulike søknadar.

**Vedtak:** Saken tas til orientering.

# SAK 093/21 Kommunikasjon

Organisasjonsrådgjevar Vilde Adolfsen frå administrasjonen opnar saken. Kommunikasjonsplan og årshjul for kommunikasjon leggast fram for styret. Vidare skal Vilde og Nora lage plan veke for veke og månad for månad. Dette er for å styre kommunikasjonen på eit meir detaljert nivå. Vilde snakkar om det å alltid tenkje gjennom målet med kommunikasjonen. Styret kan diskutere dette og Nora tek med seg eventuelle tilbakemeldingar og idear til samarbeidet med Vilde. Vi ønskjer regelmessig publisering, men ikkje for mykje, då det kan bli for mykje. Vidare fortel Silje om arbeidet som kommunikasjonsansvarleg sine oppgåver og arbeidet i seg sjølv og avsluttar med å ønskje ny kommunikasjonsansvarleg lykke til!

Styret diskuterer og ein digital julekalender, både ekstern og intern. Det kan vere ein fin måte å kixkstarte den nye medlemsgruppa på. Den eksterne julekalenderen skal publiserast kvar søndag i advent. Den skal innehalde informasjon om NBfU og anna. Den interne kalenderen publiserast i medlemsgruppa med meir kos og tull og premiar. Nora og Vilde ser på moglegheita for dette, styret deltek ved behov. Vilde ber og styret tenkje på kommunikasjon i med tanke det vi planlegg, og byrje å tenkje på ein kampanje til neste år om universell utforming. Saken avsluttast ved fotografering til presentasjon av styret på Instagram og nettsida.

**Vedtak:** Saken tas til orientering. Det skal lagast både ein intern og ein ekstern julekalender.

# SAK 094/21 NBfU i media og sosiale media

Silje Solvang og Christian Thon har jobba med dagleg leiar om media fram til Vilde blei anset. Hensikta med SoMe-kontoane er å fremje NBfU sine synspunkt og mangfaldige aktivitetar. Silje bistår ny kommunikasjonsansvarleg der det trengs.

Facebook: 1585 som likar og 1528 som følgjer (auka med 81 som likar og 84 som følgjer sidan 27.05.20)

Instagram: 2282 følgarar(auka med 270 sidan 27.05.20)

Twitter: 145 **(**fire færre enn 27.05.20)

**Vedtak:** Saken tas til orientering.

# SAK 095/21 Økonomi

Dagleg leiar Irene Elise held innlegg for dei ulike ansvarsfordelingane innan økonomien og samarbeidet med NBF. Deretter gjev ho ein grundig gjennomgang av økonomiske prosessar. Økonomien skal leggast fram kvartalsvis på styremøta. Vi går og grundig gjennom økonomiansvarleg sine oppgåver og ansvar, og styrets rettigheiter på informasjon. Til slutt går styret gjennom rekneskapet så langt i 2021 til og med august. Det kjem førespurnad om grundig gjennomgang av rekneskapet rundt juni neste år.

**Vedtak:** Saken tas til orientering med ønskje om grundig gjennomgang av rekneskap rundt juni 2022.

# SAK 096/21 Budsjett 2022

Rask orientering og gjennomgang om endringane etter Landsmøtet.

**Vedtak:** Saken tas til orientering.

# SAK 097/21 Høyringar hausten 2021

Dagleg leiar, Irene Elise opnar saka og informerer om høyringsprosessar som er prioritert utifrå målplan, og samarbeidet med NBF sin administrasjon. Så lenge begge organisasjonar er einige om høringsvar så svarar ein saman.

## Endringar universitets- og høgskulelova, fagskulelova og opplæringslova (frist 02. oktober)

Denne høringa har vi svart på tidlegare. Svaret var eit endringsforslag. Det er no laga eit utkast av kontoret i samarbeid med NBF til svar til den nye høyringa. Det er laga utifrå prinsipprogrammet og andre dokument. Ein del i høyringa har NBfU derimot ikkje teke stilling til, så det må styret gjere før fristen for høyringa går ut. Styret får utkastet og skal kome med tilbakemeldingar raskt.

## Tilgjengelegheitsdirektivet, og foreslått samarbeid med NBF (frist 07. oktober)

Her er det foreslått eit samarbeid med NBF, der dei utformar det første utkastet og sender dette til Sentralstyret for tilbakemeldingar. Styret støttar forslaget.

## Foreslått prosess for høyringa om nasjonal grunnstøtte (frist 11. oktober)

Kontoret skal lage eit utkast til høyringa, og styret kjem med tilbakemeldingar.

## Opplæringsloven og endringar i friskulelova (frist 20. desember)

Styret kjem tilbake til høyringa seinare med tanke på korleis vi skal arbeide med høyringa.

# SAK 098/21 Prosjekt

## Samarbeid med Mental Helse Ungdom og NBfU #PsyktSett. Utnemne representant til faggruppa

Dagleg leiar Irene Elise orienterer om prosjektet. Dersom prosjektet blir noko av, er det ønskje om eit sentralstyremedlem til arbeidsgruppa. Katrin og Nora har begge lyst, og vi foreslår derfor at begge kan vere med i gruppa.

## Andre

Silje, Tina og Ingvild har jobba med ein søknad til LNU Kultur som omhandlar resolusjonen om tilgjengeleggjering av menyar på resturantar. Styret ser på søknaden, diskuterer og vedtar å sende den inn.

Det er og snakk om å sende inn søknad til LNU mangfald og inkludering for å søkje om midlar til eit dansekurs. Silje byrja søknadsskrivinga med bistand frå Ingvild og Tina.

**Vedtak:** Vi foreslår Nora Sulejmani og Katrin Kvæl Hasselberg til arbeidsgruppa til #PsykSett, og sender inn søknadar til LNU; ein for å søkje om midlar til tilgjengeleggjering av menyar på resturantar, og ein for å søkje midlar til dansekurs.

# SAK 099/21 Tilgjengeleg Munchmuseum

Vi har fått ein førespurnad frå Munch-museet om eit samarbeid for å gjere utstillinga meir tilgjengeleg og attraktiv. Silje orienterer om førespurnaden og opnar for diskusjon. Styret snakkar rundt å sette ned ei arbeidsgruppe. Nora veljast som leiar for gruppa, og det skal skrivast eit innlegg til Facebook-gruppa Unge blinde og svaksynte for å høyre kven som kan vere interessert i å vere med på prosjektet. Silje hjelp til der det trengs.

**Vedtak:** Det settast ned ei arbeidsgruppe til prosjektet der Nora Sulejmani er leiar. Det skal leggast ut eit innlegg i Unge blinde og svaksynte for å finne interesserte til arbeidsgruppa.

# SAK 100/21 Utvalg

Silje går gjennom korleis utvala fungerer og kva dei har jobba med i det siste. På første utvalsmøte bestemmer utvalet kva som skal vere satsningsområda for perioden, samt kven som har kva stilling. Det er ein representant frå sentralstyret i kvart av utvala. Det opnast for diskusjon. Vi synast utvala skal få bestemme sjølv kva dei vil jobbe med, men med ein liten føring frå Sentralstyret då det er viktig å halde seg innanfor målplan. Silje foreslår å sende e-post til utvala der vi takkar for jobben, og informerer om at utvalsperioden varar ut året og at vi ønskjer at dei fortsett med det gode arbeidet. Tina sender ut denne e-posten.

Nora foreslår å lage ei liste etter målplan som utvala kan gå utifrå. Denne lista skal sendast ut til alle medlem før styret byrjar rekruttering av medlem til ny utvalsperiode. Lista skal vere ferdig skrive til neste sentralstyremøte så vi kan jobbe vidare med den før utsending. Det setjast ned ei arbeidsgruppe for å lage denne lista. Den består av Silje, Nora og Ingvild.

## Interessepolitisk utvalg

Utvalet består av åtte medlem per dags dato.

## Internasjonalt utvalg

Utvalet har tre medlem per dags dato som vil blir spurd om å sitte eit år til for å fullføre arbeidet med Norec. Det blir informert meir rundt prosjektet.

**Vedtak:** Det sendast e-post til utvale med takk frå Sentralstyret. Medlemmane i Internasjonalt utval blir spurd om å sitje ein periode til. Og det er sett ned ei arbeidsgruppe for å skrive ei liste utifrå målplan før neste styremøte.

# SAK 101/21 Regionane Rundt

## Region Vest

Dagleg leiar Irene Elise fortel om framtidige aktiviteten til regionen. Det er planlagd eit friluftsarrangement same helga som kurset Utsjånad for ikkje sjåande. Dette er Vest sin første fysiske aktivitet etter pandemien braut ut. I tillegg har kontoret nylig fått meir kontakt med styret. Bland anna er det yta ønskje om hjelpe til å søkje eksterne midlar til eit vinterarrangement i februar. Irene Elise orienterer og om økonomien til regionen. Sidan det ikkje har blitt arrangert noko fysisk på lenge, har dei mange midlar til seinare aktivitetar.

## Region Sør

Silje orienterer om regionen sin aktivitet siste året, og vidare planar framover. Dei skal blant anna delta på Lisebergturen samane med Aust og Vest i 2022. Regionen er oppe å gå igjen, og det er bra!

## Region Nord

Silje fortel om aktiviteten til region Nord gjennom det siste året. Dei har blant anna fått ein balansert og trygg økonomi den siste tida. Samarbeidet med region Midt-Noreg er stadig bra. Nokre planlagde arrangement blei avlyst på grunn av korona. Dei planlegg blant anna eit sikkerheitskurs 2022.

## Region Innlandet

Dagleg leiar orienterer om møte i fylkeslaga og dialogen rundt eit samarbeid for å få regionen opp å gå igjen. Irene Elise deltok digitalt på møtet, og holdt innlegg om NBfU og region Innlandet. Fylkeslaga stilte mange spørjemål om blant anna det juridiske og økonomiske rundt det å starte opp regionen igjen. Styret har og fått inn e-post i frå engasjerte medlem i andre regionar som ønskjer å jobbe for gjenoppretting av Innlandet. Styret einast om at medlemmane frå dei andre regionane får delta, men medlemmane i Innlandet skal og få tilbod om å delta.

I e-post var det og ein førespurnad om å innstille eit medlem frå Innlandet til eit styreverv på to år til tross for at dette går forbi vedkommande sitt kalenderår ved fylte 36 år. Styret vurderte saka utifrå § 3-4 i NBfU sine vedtekter, og kom fram til at vedkommande kan inneha vervet til og med 31.12.2022. Silje svarar på e-posten med vedtaket frå styret.

## Region Midt-Norge

Dagleg leder, Irene Elise orienterer om aktivitet og økonomisk situasjon. Regionen visar eit høgt engasjement rundt Goalball. Dei har fått etablert eit samarbeid med eit idrettslag som vil ta inn sporten. Om ikkje lenge planlegg dei eit helgearrangement. Det skal vere rundt Halloween, her er det planlagd å invitere Nord. Det er og eit stigande ungt engasjement hos regionen som ønskjer å delta og å få opplæring i organisasjonsarbeid.

## Region Aust

Henning fortel om regionen sin aktivitet. Dei har hatt fem fysiske arrangement inkludert årsmøte. Aktivitetsveka blei avslutta tidleg på grunn av korona utbrot. Men alle som skulle ta blant anna båtførarprøve fekk gjere dette i etterkant. Gaustatopp med strikkhopp var vellukka. Planlegg julebord og kveldsaktivitetar, samt digitale arrangement som gaming-kveld.

**Vedtak:** Sak a-c og e-f tas til orientering. Sak d: Silje Solvang svarar på e-posten frå engasjerte medlem om gjenoppretting av region Innlandet. Dei skal få moglegheit til å delta, men kontoret skal og sende ut e-post til Innlandet sine medlem for å høyre om nokre av dei ønskjer å bidra i prosessen. Førrespurnaden om å innstille eit medlem frå Innlandet for to år til tross for at dette går forbi vedkommande sitt kalenderår ved fylte 36 år, blir delvis godkjent. Vedkommande kan inneha vervet til og med 31.12.2022.

# SAK 102/21 Evaluering av Landsmøtet 2021

Vi les gjennom evalueringsskjema punkt for punkt. Leiar opnar for diskusjon i styret rundt kva vi kan ta til oss frå evalueringa og kva som kan gjerast betre til neste landsmøte. Henning legg fram ønske om å sende av Sentralstyret på ein skikkeleg måte under Landsmøtet, då det ikkje blei tid til det på årets Landsmøte. Det foreslåast å eventuelt ta det under festmiddagen laurdag, sidan det ofte er dårleg tid på slutten av dagen søndag.

**Vedtak:** Saken tas til orientering og forslaget blir vedtatt.

# SAK 103/21 Oppfølging av Landsmøtet 2021

På grunn av manglande protokoll frå Landsmøtet tek styret berre føre seg resolusjonar som blei vedteke utan endringar, då vi ikkje har oversikt over dei resterande resolusjonane endå.

**Bruk av ledsagarbevis og tilgjengelegheitsmerke:** Styret snakkar om dette er noko Interessepolitisk utval kan jobbe med neste utvalsperiode. Vi ønskjer og eit samarbeid med NBF då vi ikkje veit korleis vi skal gjere det.

**Kontrollkomité:** Styret snakkar rundt korleis det skal løysast, og kjem fram til at Henning og William skriv eit forslag som styret går gjennom på neste møte, og deretter sender ut på høring til regionane i desember.

**Tilgjengelege menyar på resturantar:** Styret alt i gang med denne resolusjonen. Det blei nyleg sendt inn ein søknad til LNU Kultur til eit prosjekt som omhandlar dette.

**Saman er vi sterke:** Styret snakkar om kva som kan gjerast her og kjem fram til å halde fram med kvartalsmøter med NBF, samt det gode samarbeidet om interessepolitiske sakar. Vi ønskjer og å halde fram med arbeidet rundt internasjonalavdelinga, rehabiliteringsavdelinga og kommunikasjonsavdelinga til NBF.

**Kjøp av ledsagarbillett på nett:** Resolusjonen blir sendt vidare til Ticketmaster og andre billettdistrubutørar av kontoret.

Det foreslås at kontoret legg inn endringane i Prinsipprogrammet og i Etiske retningslinjer etter Landsmøtet, når protokollen kjem. Dei andre resolusjonane blir teke opp på neste styremøte.

Arbeidet med målplan held fram. Det setjast ned ei arbeidsgruppe som skal sjå nærmare på det atteståande arbeidet og lage ei liste som skal sendast til Interessepolitisk utval som forslag til kva dei kan arbeide med neste periode.

Blindkluderingsdokumentet skal skrivast om til ein litt meir NBfU-stil av Silje, Ingvild og Henning. Dette skal vere ferdig skrive til neste sentralstyremøte. Det vert og vurdert som delvis tema på neste NBfU-konferanse.

**Vedtak:** Resolusjonar utan endring tas til orientering, og nødvendige arbeidsgrupper er sett ned til ulike prosjekt.

# SAK 104/21 Tabu-konferansen 2021

Arrangementet avhaldas på Hurdal syn- og mestringsenter 1.-3. oktober. Det er finansiert av LNU Innkludering. Arbeidsgruppa består av Lena Gimse, Marthe Berg og Martin Røhme. Hurdal har dobbelbooka så det er maks 27 inklusive ledsagarar som kan delta. Det skal vere fokus på foredrag, individuelle samtalar og sjølvsagt at det skal vere koseleg.

**Vedtak:** Saken tas til orientering.

# SAK 105/21 Mestringsleir 2021

Mestringsleiren avhaldast 6.-10. oktober i Stavanger-området. Leiren fokuserer på friluftsliv. Det blei avgjord å tilby medlem å delta på halve arrangement då ikkje alle kan/vil ta fri frå skule/jobb for å delta. Det er til saman 12 påmelde. Silje, Irene Elise og Vilde har arbeida med dette.

**Vedtak:** Saken tas til orientering.

# SAK 106/21 Utsjånad for ikkje sjåande

Skal arrangerast 5.-7. november i Oslo, og er finansiert gjennom Kavli-fondet. Det setjast ny arbeidsgruppe beståande av Silje, William, Nora og Kristoffer (gjensittande), med hjelp frå Vilde, då delar av den tidlegare gruppe har trekt seg. Mykje av jobben er gjort av den forgje arbeidsgruppa som bestod av Kristoffer Lium og Isabel Engan med hjelp frå Hanne Røksund frå administrasjonen. Kristoffer vil bli spurt om han ønsker å sitte videre i arbeidsgruppa, de andre har trokke seg. Den nye arbeidsgruppa tek stilling til lagd plan for helga og ser på om noko eventuelt må endrast, samt kontakte foredragshalderar og anna på nytt. Styret tek og stilling til kor mange tryggleiksgruppe medlem som skal delta, og kjem fram til at eit medlem er nok.

**Vedtak:** Arbeidsgruppa består av Silje Solvang, William Skauen og Nora Sulejmani, med hjelp frå organisasjonsrådgjevar. Kristoffer Lium vil bli spurt om han ønskjer å arbeide vidare med prosjektgruppa. Det skal delta eit tryggleiksgruppe medlem på arrangementet.

# SAK 107/21 Idrettskurs 2021

Idrettskurs blir den 12.-14. november på Hurdal. Silje og Ingvild blir valgt til prosjektgruppe. Mykje er allereie booka, men det må sendast ut invitasjon. Det er og kome ønskje frå Skiforbundet om å delta på kurset for å ha eit innlegg om ski, og det vi måtte ønskje. På kurset skal det blant anna spelast Goalball.

**Vedtak:** Det setjast ned en arbeidsgruppe beståande av Silje Solvang, Ingvild Bye med bistand frå organisasjonsrådgjevar Vilde Adolfsen.

Saken tas til orientering.

# SAK 108/21 Dansekurs 2022

Styret diskusjon om vi skal gå for dansekurs eller den tradisjonelle NBfU-konferansen. Henning informerer om tidlegare konferansar og tema. Det foreslåast å ha dansekurs som haustarrangement eller flytte NBfU-konferansen til hausten. Det diskuterast for og i mot dei ulike forslaga. Det einast om å flytte NBfU-konferansen og dansekurs arrangerast 28.-30. januar. Arbeidsgruppa består av Tina og Silje. Det skal og spørjast medlem utanfor styret.

**Vedtak:** NBfU-konferansen flyttast til hausten og dansekurs arrangerast i januar. Arbeidsgruppe består av Silje Solvang, Tina Sleire Sandvik, Vegard Ramstad Johannesen og Jarle Ausdal.

# SAK 109/21 Spark VM 2022

Skal arrangerast 11.-13. februar på Hurdal syn- og mestringssenter. Silje orienterer om at vi har fått 40 tildelte rom som opnar for mange deltagarar. Vi håpar på mykje snø! Arbeidsgruppa blir sett ned og består av Henning, Ingvild, og Tina.

**Vedtak:** Det setjast ned ein prosjektgruppe beståande av Henning Knudsen, Tina Sleire Sandvik og Ingvild Bye. Saken tas til orientering.

# SAK 110/21 Tillitsvaldkonferansen 2022

Arrangerast 22.-24. april på Fornebu, då hotellet alt er betalt frå i fjor og dette var siste gong vi fekk endre bestillinga. Arbeidsgruppe skal bestå av Tina, William og Katrin. Dei har Moglegheit for å supplere arbeidsgruppa seinare.

**Vedtak:** Saken tas til orientering og arbeidsgruppa består av Tina Sleire Sandvik, William Skauen og Katrin Kvæl Hasselberg.

# SAK 111/21 Landsmøtet 2022

Vi har moglegheit til legge inn ein tentativ reservasjon på Hurdal syn- og mestringssenter den 2.-4. september. Dersom det skal gjennomførast medlemsmøte ønskjer vi leige heile senteret. Gjennom den tentative reservasjonen får vi tilgang på 54 rom. Det foreslåast å gå for dette med først til mølla prinsippet. Dersom vi fyller alle rom skal det vere moglegheit for same hybridløysing som årets Landsmøte.

**Vedtak**: Styret stillar seg bak forslaget. Arbeidsgruppe settast seinare.

# SAK 112/21 NBfU-konferansen 2022

Haustarrangementet vert NBfU-konferansen den 11.-13. november 2022. Det foreslåast å bruke blindkluderings-dokumentet som delar av tema. Vi kjem tilbake til stad seinare. Arbeidsgruppa setjast seinare, men William leiar gruppa.

**Vedtak:** William Skauen er leder i arbeidsgruppa, og dei resterande medlemmane veljast seinare. Saken tas til orientering

# SAK 113/21 Goalballturnering 2022

Det blir bestemt å arrangere Goalballturnering på Hurdal syn- og mestringssenter, saman med våre danske venar etter førespurnad frå dei. Arbeidsgruppe blir beståande av Henning og Tina. Det skal og spørjast nokre medlem utanfor styret. Dato kjem seinare.

**Vedtak**: Tina Sleire Sandvik og Henning Knudsen sitter i prosjektgruppa. Medlemmer utenfor Sentralstyret vil bli spurt om å sitte i prosjektgruppa.

# SAK 114/21 Digitale arrangement

## Alias-kveld

Det leggast fram ønskje om månadlege Alias-kveldar då dette har vore sakna. Tina, Silje og Ingvild får ansvar for å arrangere dette. Det blir Aliaskveld 15. oktober, 12. november og 10. desember klokka 19.00.

## Studie og karrierekveld

Det blir snakka om ulike temakveldar digitalt. Ein av desse skal vere ein Studie og karrierekveld der medlem kan delta for å utveksle erfaringar og anna rundt temaet. Nora, Ingvild og Silje har ansvaret for kvelden. Arrangerast 23. november klokka 19.00.

## Hjelpemiddelsentralen snakkar om hjelpemiddel

Det ønskjast å hente inn nokon frå hjelpemiddelsentralen som kan delta på ein digital kveld for å fortelje medlem om dei ulike hjelpemidla som er tilgjengeleg for oss. Dette er for å bevisstgjere medlemma våre på kva som er tilgjengeleg for dei, då mange har fått manglande, lite eller ikkje noko informasjon rundt tema. Silje og Tina tek kontakt med hjelpemiddelsentralen og tek ansvar for arrangeringa. Arrangementet skal haldast 20. oktober.

## Digital gamingkveld

Styret snakkar rundt å arrangere ein ny digital gamingkveld då dette er blitt oppfatta som morosamt hos medlem tidlegare. William tar ansvaret for arrangement. Det blir og foreslått å spør medlem utanfor styret til å hjelpe med planlegging og gjennomføring. Dato kjem seinare.

## Å vere synshemma forelder

Styret snakkar om ein temakveld der synshemma foreldre kan kome og utveksle erfaringar og anna, samt at medlem som ønskjer barn eller berre er nysgjerrig på tema kan kome å stille spørjemål. Katrin tar ansvaret for dette og ønskjer å ha med seg eit eksternt medlem på laget. Arrangementet blir 18. oktober klokka 20.00.

## Debattkveld

Silje foreslår ein debattkveld der medlemmane kan kome å delta i ulike debattar for gøy. Tema kan vere alt frå «Ja eller Nei til ananas på pizza» til det meir seriøse. Tanken er å skape ein plattform der debatering kan vere både morosamt og hyggeleg, der alle kan delta. Henning, Nora og Silje tek ansvar for planlegging og gjennomføring. Dato kjem seinare.

## Førjulskveld

Ønskje om ein digital førjulskveld leggast fram. Fleire frå styret deltok på fjorårets digitale julearrangement og synast dette var svært koseleg og at det bør gjentakast. I løpet av kvelden kan ein bake julekaker saman og gjere andre koselege juleting. Ingvild, Silje og Tina arrangørar dette den 4. desember.

## Quiz

Tina foreslår å innføre quiz, då fredagsquizen som har vore eit privat initiativ ikkje har blitt arrangert på ei stund. Det ønskjast å halde fram på same måten, der medlemma sjølv lagar quizane for å få god variasjon og for å inkludere dei meir i arrangementet. Henning melder seg til å lage første quizen og Ingvild stillar som quizkoordinator. Quizen skal arrangerast ein gong i månaden og vert sett til 29. oktober og 26. november klokka 19.00.

Det blir og diskutert om Alias-kveldar og Quiz-kveldar skal begrensast til våre eigne medlem eller om det skal vere opent for dei frå NBF og. Styret bestemmer seg for å ikkje sette noko begrensing, men at arrangementa publiserast i Facebook-gruppa Unge blinde og svaksynte, samt å sende invitasjon på e-post til medlemmane.

**Vedtak:** Det er sett ned arbeidsgrupper og datoar til dei ulike digitale arrangementa. Arrangementa skal leggast ut i Facebook-gruppa Unge blinde og svaksynte, samt invitasjon og informasjon skal sendast ut på e-post til alle medlemmane.

# SAK 115/21 Datoplan 2021/2022

**Oktober 2021**

01.-03. Tabu-konferansen, Hurdal

06.-10. Mestringsleir, Vestlandet

**November 2021**

05.-07. Utsjånad for ikkje-sjåande, Oslo

12.-14. Idrettskurs, Hurdal

19.-21. Sentralstyremøte, Oslo

**Januar 2022**

14.-16. Skuleringshelg for utvala, Oslo

28.-30. Dansekurs, kjem tilbake til stad

**Februar 2022**

11.-13. Spark VM, Hurdal

25.-27. Sentralstyremøte, Oslo

**April 2022**

22.-24. Tillitsvaldkonferansen, Fornebu

**Mai 2022**

27.-29. Sentralstyremøte, Oslo

**Juni 2022**

Nordisk leir, Finnland?

**September 2022**

02.-04. Landsmøte, Hurdal

16.-18. Sentralstyremøte, Oslo

**Oktober 2022**

Ventar på dato frå danskane angåande Goalballturnering (dersom vi arrangørar aleine blir det 21.-23. oktober tentative datoar)

**November 2022**

11.-13. NBfU-konferansen, kjem tilbake til stad

**Vedtak:** Datoplan blir vedtatt.